p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-56

Datum: 8.4.2024

**ZAPISNIK 13. SEJE NADZORNEGA ODBORA OBČINE ŽIROVNICA**

ki je bila v ponedeljek 8. aprila 2024, ob 16.00 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan, Simo Narić

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi člani NO in je seja sklepčna.

V nadaljevanju je predsednica NO predlagala sledeči nov dnevni red seje:

1. **Potrditev zapisnika 12. redne seje NO z dne 4.3.2024 in pregled realizacije sklepov zadnje seje (zapisnik bo posredovan naknadno)**
2. **Seznanitev z Zaključnim računom proračuna Občine Žirovnica za leto 2023**
3. **PP 1901, 1903, 1911, 1912 (namenska poraba občinskega denarja, preveritev pravilnika za oprostitev oziroma dodatno znižanje plačila vrtca staršev in pregled investicijskega vzdrževanje OŠ Žirovnica)**
4. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 12. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 35:**

**Potrdi se zapisnik 12. redne seje Nadzornega odbora Občine Žirovnica z dne 4.3.2024.**

Prisotni: 3

Za: 3

Proti: /

**AD 2. Seznanitev z Zaključnim računom proračuna Občine Žirovnica za leto 2023**

Člani No na gradivo Zaključni račun proračuna Občine Žirovnica za leto 2023 niso imeli pripomb. G. Zupana je zanimalo kako je s sanacijo škode po ujmah v letu 2023. P. Žvan je pojasnila v kakšni fazi je obnova infrastrukture po ujmi.

Ga. Vidmar je povedala, da v obrazložitvah zaključnega računa niso obrazložene proračunske postavke, ki niso imele realizacije, sredstva pa so bila planirana. Prav tako je opazila, da je na PP 0431 Poslovni prostor Titova 16 realizacija 20%, v obrazložitvi postavke pa je navedeno da ni bilo odstopanj med sprejetim in realiziranim finančnim načrtom.

Ga. Vidmar je tudi povedala, da glede na to, da je bil dne 27.10.2023 sprejet rebalans občine Žirovnica za leto 2023 in da se je za realizacije sredstev vedelo že vsaj konec septembra 2023 je zanimivo, da niso bila sredstva razporejena na tiste postavke kjer bi lahko sredstva lahko porabili v 4 mesecih. Tako pa je bilo kar nekaj PP brez realizacije oziroma z rebalansom ni bilo nič narejeno da bi se sredstva porabila. Tako so se samo prenesla v leto 2024 in dodatno obremenila proračun za leto 2024, namesto da bi bila porabljena v letu 2023.

Člani NO so pregledali proračunsko postavko 0424 in ugotovili, da so se stroški pogostitve ob občinskem prazniku, ob predpostavki da je bilo udeleženih pogostitve isto število oseb kot v preteklem letu (200 oseb) da so se stroški povišali za okvirno 1.100 EUR. V skladu z navedenim in glede na visoke stroške za ta namen, člani NO predlagajo, da se v bodoče za namen pogostitve pridobi še kakšno ponudbo.

Po razpravi so člani NO sprejeli naslednja sklepa

**SKLEP številka 36:**

**Člani NO so se seznanili z Zaključnim računom proračuna občine Žirovnica za leto 2023.**

Prisotni: 3

Za: 3

Proti: /

**SKLEP številka 37:**

**Člani NO občinski upravi predlagajo, da za gostinske storitve ob občinskem prazniku preveri morebitne konkurenčne ponudbe na trgu.**

Prisotni: 3

Za: 3

Proti: /

**AD 3. PP 1901, 1903, 1911, 1912 (namenska poraba občinskega denarja, preveritev pravilnika za oprostitev oziroma dodatno znižanje plačila vrtca staršev in pregled investicijskega vzdrževanje OŠ Žirovnica)**

Predsednica je povedala, kaj obsega nadzor in katera dokumentacija je bila predložena članom NO po elektronski pošti. Ugotovljeno je bilo, da člani niso prejeli dokumentacije, ki je bila priložena vabilu za 13. sejo in članom poslana preko sistema ODOS. Zadeva se bo preverila in dokumentacija še enkrat poslala po elektronski pošti.

**SKLEP številka 38:**

**Člani NO bodo nadzor nad postavkami PP 1901, 1903, 1911, 1912 opravili na naslednji seji.**

Prisotni: 3

Za: 3

Proti: /

**AD 5. Vprašanja in pobude**

Naslednja seja bo 22.4.2024 ob 16.00 uri, obravnava se PP 19.

Seja je bila zaključena ob 18.10 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**